text: Jernkvinden Camilla Pedersen kæmpede sig i mål på Hawaii
  09 oktober 2016 kl. 05.50
  Ironman-kvinden fra Esbjerg var med helt fremme efter svømningen, men faldt efter de 180 kilometer på cykel lidt tilbage og sluttede på 11-pladsen.
  Camilla Pedersen fik en rigtig god start ved Ironman World Championship på Hawaii. Hun var blandt de allerførste, der kom af vandet efter de 3,8 kilometer svømning.
  Senere lykkedes det ikke helt at følge med de allerbedste og Camilla Pedersen kom efter det afsluttende maratonløb i mål som en samlet nummer 11. Tiden den blev på 9 timer 31 minutter og 15 sekunder.
  Sidste år sluttede Camilla Pedersen på en ottendeplads i konkurrencen.
  Det blev Daniela Ryf fra Schweiz der vandt konkurrencen for andet år i træk.
  
  